钦定古今图书集成/明伦汇编/皇极典/第161卷 > 丘光庭兼明书 > 《三皇》
## 钦定古今图书集成/明伦汇编/皇极典/第161卷 > 丘光庭兼明书 > 《三皇》

郑康成以伏羲、女娲、神农为三皇，宋均以燧人、伏羲、
神农为三皇，《白虎通》以伏羲、神农、祝融为三皇，孔安
国以伏羲、神农、黄帝为三皇，明曰：“女娲、燧人、祝融事，
经典未尝以帝皇言之，又不承五行之运，盖霸而不
王者也。且祝融乃颛顼之代，火官之长，可列于三皇
哉？”则知诸家之论，唯安国为长。